Renesanční alexandristi

Renesanční alexandristi bola škola renesančného aristotelizmu, ktorej predstavitelia   prijímali aristotelizmus vo verzii  Alexandra z Afrodízie. Všeobecne sa pojmom Alexandrista označuje privrženec alebo nasledovník Alexandra z Afrodízie.

Aristotelovskú filozofiu chceli rozvíjať tak, že ju zbavovali scholastickej interpretácie. Aristotelovskými metódami a pojmovým systémom aristotelovskej filozofie sa snažili riešiť praktické úlohy a teoretické problémy. V zmysle Alexandra z Afrodízie popierali nesmrteľnosť duše. Zastávali stanovisko determinizmu takým radikálnym spôsobom, že dospievali k popieraniu slobody človeka. Zastávali možnosť prirodzeného vysvetlenia nadprirodzených javov.

 Predstavitelia 
 Pietro Pomponazzi
 Lucilius Vanini
 Jakub Zabarella

 Pozri aj 
 Renesančný averroizmus
 Renesančná filozofia

 Externé odkazy 


Kategória:Kresťanská teológia
Kategória:Filozofické školy
Kategória:Renesančná filozofia
Kategória:Renesanční filozofi